stanford-oval/wikipedia huggingface dataset:
El rostro de Analia
Juoni

Mariana Montiel (Gaby Espino) on nuori ja kaunis johtaja isänsä perustamassa lentoyhtiö ANGELSISSA. Hän on taitava ja järkevä työssään. Mariana on naimisissa Daniel Montielin (Martín Karpan) kanssa ja heillä on yhteinen lapsi Adriana (Daniela Nieves). Avioliitto ei ole kuitenkaan ruusuilla tanssimista, sillä Marianan miehellä Danielilla on suhde Marianan serkun Sara Andraden (Maritza Rodríguez) kanssa. Saran elämän ainoa tavoite on päästä serkkunsa lentoyhtiön johtoon. Hän haluaa rahaa ja valtaa, mutta jotta tämä suunnitelma onnistuu Sara tekee yhteistyötä mafia- ja huumejohtajan Ricky Montanan (Gabriel Porras) kanssa. Sara lupaa Montanalle sievoisen summan rahaa serkkunsa murhaamisesta. Tappajaksi valitaan Montanan rakastajatar ja tanssia Analía, joka oikeasti ei ole sitä, miltä näyttää (Analia on salainen poliisi, jonka ainoa tavoite on saada tuhotuksi Montana, sillä hän tappoi Analían rakastaman miehen). Analía suostuu Montanan antamaan tehtävään, mutta hänen aikomuksensa ei ole todellisuudessa tappaa Marianaa.
Kun murha päivä koittaa saa Mariana selville, että hänen miehellään Danielilla ja hänen serkullaan Saralla on suhde. Tämä kaikki tapahtuu juuri Marianan ja Danielin häiden vuosipäivänä. Mariana on suunniltaan ja illalla talossaan hän kertoo miehelleen tietävänsä asiasta. Daniel yrittää sovitella asian, mutta turhaan. Mariana lähtee itkien juhlista autolleen.
Samaan aikaan myös Analía on valmistunut murhaan ja hyppää aseella uhaten Marianan autoon. Analía luulee hoitaneensa tehtävänsä, kunnes Mariana järkyttyen kahaa autolla ja auto suistuu alas kalliolta ja räjähtää.
Ensimmäisinä tapaturma paikalle saapuvat Tohtori Armando Rivera (Daniel Lugo) ja hänen assistenttinsa Roberto Picano (Jorge Consejo). He huomaavat paikalla yhden palaneen ruumiin, joka on elossa, muttei pysty puhumaan onnettomuuden ja tulen aiheuttamien vammojen takia. He rientävät Tohtori Riveran omaan laboratorioon ruumis ja palaneen auton lähellä löytyneen laukun kanssa. Laboratoriossa Tohtori ja hänen assistenttinsa puhdistavat ja käärivät ruumiin siteisiin, samalla ruumis vaipuu koomaan. Roberto katsoo tarkemmin palaneen auton lähellä löytämänsä laukun sisällön ja löytää kuvan ja kortin, jossa esiintyy Analía. Miehet luulevat saaneensa selville ruumiin identiteetin ja tekevät bioteknologian avulla ruumiille uuden ihon ja kasvot, löytämänsä aineiston perusteella. Ruumis ei ole kuitenkaan Analían, vaan Marianan.
Vuosia kuluu ja Mariana saa uuden ihon ja toiset "Analían" kasvot. Mariana on kuitenkin menettänyt muistinsa eikä näin ollen tiedä, miltä todellisuudessa hänen kasvonsa pitäisi näyttää. Eräänä päivänä, aivan sattumalta hän tapaa Danielin (aviomiehensä) ja lopulta tavattuuan he rakastuvat toisiinsa. Mutta rakkaus muuttuu, kun väliin tulee Sara, joka kaikin voimin haluaa Danielin itselleen. Lopulta myös Marianan muisti palaa, jolloin kaikki virheet ja petokset selvitetään toden teolla.
Roolit

| 0 | 1 | 2 |
| --- | --- | --- |
|  Elizabeth Gutiérrez  | … |  Analía (Ana Lucia) Moncada   |
|  Caby Espino  | … |  Mariana Montiel   |
|  Martin Carpan  | … |  Daniel Montiel   |
Aiheesta muualla

El rostro de Analia Internet Movie Databasessa (englanniksi)
Una historia de Amor, Acción y Pasión (Arkistoitu – Internet Archive) (espanjaksi)
Erasinós (Argolis)

| Erasinós Ερασινός |
| --- | --- |
 Erasinós-joen alkulähde Kefalárin kylässä, taustalla kylän Elävöittävän lähteen (Zoodóchos Pigí) kirkko.
Alkulähde:  Kefalári, Árgos-Mykínes, Argolis  37°35′46″N, 22°41′17″E
Laskupaikka:  Argoliinlahti, Néa Kíos, Árgos-Mykínes, Argolis  37°35′01″N, 22°44′46″E
Maat:  Kreikka
Erasinós (kreik. Ερασινός), antiikin Erasinos (m.kreik. Ἐρασῖνος, lat. Erasinus) tai Ardinos (m.kreik. Ἀρδῖνος, lat. Ardinus), on joki Peloponnesoksen niemimaalla Kreikassa. Joki saa alkunsa maan alta karstiluolassa olevasta lähteestä Kefalárin kylästä Árgoksen lounaispuolelta. Se virtaa Argoliin alueyksikön Árgos-Mykínesin kunnan alueella ja laskee Argoliinlahteen Néa Kíoksen kaupungin kohdalla.
Joki on lyhyt, mutta sen vedet tulevat maanalaisesti jostakin kauempaa Arkadian vuorilta. Antiikin aikana Erasinoksen uskottiin yleisesti olleen sama kuin Stymfalos-joki, jonka vedet tulivat Stymfalos-järvestä (nyk. Stymfalía) ja joka katosi Apelauron-vuoren alle. Joki ilmestyi uudelleen esiin 200 stadioninmitan päässä Khaon-vuoren juurella, jossa se pulppusi esiin useina suurina virtoina.
Nykyisin kyseisellä paikalla Kefalárissa on Elävöittävälle lähteelle (Zoodóchos Pigí) omistettu kirkko. Lähde on huomattavan kokoinen, ja sen ansiosta seudulla on ollut paljon vesimyllyjä, jonka vuoksi seutua on kutsuttu nimellä ”Árgoksen myllyt” (οι Μύλοι του Άργους, oi Mýloi tou Árgous).
Erasmo Hinojosa Hurtado

Erasmo Hinojosa Hurtado (25. marraskuuta 1914 Parinacochas – 6. elokuuta 1977) oli perulainen roomalaiskatolinen arkkipiispa. Hänet vihittiin papiksi 1. tammikuuta 1937 ja nimitettiin Piuran koadjuuttoripiispaksi sekä Bosetan titulaaripiispaksi 3. toukokuuta 1961. Piispaksi vihkiminen seurasi 11. kesäkuuta. Pääkonsekraattorina toimi Leonardo José Rodriguez Ballón, jota avustivat Alfonso Zaplana Bellizza ja Julio González Ruiz.
Hinojosta Hurtadosta tuli 6. tammikuuta 1963 Piuran piispa ja 30. kesäkuuta 1966 arkkipiispa. Hän osallistui Vatikaanin toiseen kirkolliskokoukseen. Hän kuoli 62-vuotiaana virassa.
Enzo Dieci

Enzo Dieci (s. 28. tammikuuta 1934 Sassuolo) on italialainen roomalaiskatolinen piispa. Hänet vihittiin papiksi 17. maaliskuuta 1962 ja nimitettiin Rooman hiippakunnan vihkipiispaksi sekä Mauran titulaaripiispaksi 7. huhtikuuta 1992. Piispaksi vihkiminen seurasi 26. huhtikuuta. Pääkonsekraattorina toimi paavi Johannes Paavali II, jota avustivat Franciszek Macharski ja Angelo Sodano.
Dieci jäi eläkkeelle 1. kesäkuuta 2009.
Emil Leino (taidemaalari)

Johan Emil Leino (7. lokakuuta 1898 Helsinki – 2. heinäkuuta 1929) oli suomalainen taidemaalari.
Leino opiskeli Taideteollisen keskuskoulun iltakursseilla 1914–1918 ja Suomen Taideyhdistyksen piirustuskoulussa 1919–1924. Hänen taiteilijan debyyttinsä oli 1921 ja hänen töitään oli esillä Suomen Taiteilijain näyttelyissä 1921, 1922, 1923 ja 1925. Leino teki lähinnä henkilö- ja maisemamaalauksia.
Maalauksia

Omakuva, öljymaalaus 1921
Aiheesta muualla

Suomalaisen kuvataiteen bibliografia : Emil Leino
Else Holmelund Minarik

Else Holmelund Minarik (13. syyskuuta 1920 – 12. heinäkuuta 2012) oli yhdysvaltalainen lastenkirjailija, joka tunnetaan Pikku Karhu -lastenkirjasarjasta. Siitä on suomennettu kuusi kirjaa.
Suomennetut teokset

Pikku karhu, kuv. Maurice Sendak. 1960. suom. Leena Koivukoski. 2. p. Otava, 1978 kuv. Maurice Sendak. Uusi p. Otava, 1986
Isä Karhu tulee kotiin, kuv. Maurice Sendak; suom. Pirkko Harainen. Otava, 1978
Pikku Karhu mummolassa, kuv. Maurice Sendak; suom. Pirkko Harainen. Otava, 1979
Pikku Karhu saa ystävän, kuv. Maurice Sendak; suom. Pirkko Harainen. Otava, 1979
Suukko Pikku Karhulle, kuv. Maurice Sendak; suom. Pirkko Harainen.Otava, 1979
Pikku Karhun tarinat, kuvittanut Maurice Sendak. Otava, 1997. Otava, p2007.
Enäjärvi (Sammatti)

| Enäjärvi |
| --- | --- |
Valtiot:  Suomi
Paikkakunta:  Salo, Lohja
Koordinaatit:  60°19′30″N, 23°43′10″E
Vesistöalue ja valuma-alueen tietoja
Laskujoki:  Myllyjoki
Järvinumero:  24.033.1.001 
Mittaustietoja
Pinnankorkeus:  57,6 m
Rantaviiva:  116,9 km
Pinta-ala:  12,7 km²
Tilavuus:  0,065 km³
Keskisyvyys:  5,14 m
Suurin syvyys:  19,6 m
 fiEnäjärvi (Sammatti) 
Enäjärvi on järvi Uudellamaalla ja Varsinais-Suomessa Lohjan ja Salon alueella entisten Sammatin, Karjalohjan ja Suomusjärven kuntien rajalla. Järvi kuuluu Kiskonjoen–Perniönjoen vesistöön ja sen keskikorkeus merenpinnasta on 57,6 metriä. Sen pinta-ala on 12,7 km² ja rantaviivaa on kapeista lahdista johtuen 117 kilometriä. Järven keskisyvyys on 5,14 metriä ja suurin syvyys 19,6 metriä.
Aiheesta muualla

Enäjärven suojeluyhdistys
Emil Lehén

Juho Emil Lehén (27. marraskuuta 1883 Jämsänkoski – 9. toukokuuta 1918 Viipuri) oli toimittaja, kirjailija ja Lappeenrannan punakaartin johtajia Suomen sisällissodan aikana.
Emil Lehénin vanhemmat olivat puuseppä Juho Lehén ja Erika Samulintytär. Hänen nuorempi veljensä oli Tuure Lehén.
Lehén toimi vuoteen 1903 saakka Jämsänkosken tehtaalla konttoriapulaisena. Muutettuaan paikkakunnalta hän työskenteli työväen osuuskaupan palveluksessa ensin Viialassa ja sitten Lempäälässä. Lehén oli vuosina 1904-1905 viipurilaisen Työ-lehden ensimmäisenä päätoimittajana. Vuosina 1906–1907 hän toimi Pohjolan tukkityömiesten ammatillisen järjestön kiertävänä asiamiehenä ja puhujana ja oli mukana organisoimassa Pohjolan tukkityöläisten suurta lakkoa. Tämän jälkeen Lehén palasi osuuskauppaliikkeen palvelukseen, ensin vuosina 1907–1908 Forssassa ja sitten osuuskaupanhoitajana Ruovedellä, Pyhäjärvellä, Porvoon Hamarissa ja Riihimäellä. Vuodesta 1913 Emil Lehén oli Lappeenrannassa ilmestyneen Kansan Ääni -lehden toimittajana. Hän toimi myös kirjailijana kirjoittaen proosaa, runoja ja näytelmän.
Sisällissodan alettua Lehén jatkoi Kansan Äänen toimittajana, minkä lisäksi hän toimi Lappeenrannan vankilan johtajana punaisen vallan aikana. Hän ei kyennyt estämään valkoisten vankien joukkomurhaa Saimaan jäällä 22. huhtikuuta 1918 ja katsoi parhaaksi paeta Viipuriin. Hän jäi siellä valkoisten vangiksi, sai moninkertaisen kuolemantuomion ja teloitettiin Viipurin vankileirillä, tarinan mukaan Mannerheimin seuratessa tapahtumia. Lehénille oli myös tarjottu mahdollisuus paeta vankileiristä, mutta hän kieltäytyi.
Teoksia

Elon myrskyissä. Ammattilaisten kirjapaino, Turku 1903
Se oli pettäjän palkka : novelli. Ammattilaisten kirjapaino, Turku 1903
Savua ja tulta : kokoelma runoja. Reino Drockila, Kotka 1904
Elämän aallokossa : kertomuksia ja kuvauksia. Työväen sanomalehti, Tampere 1905
Revontulia I : kokoelma runoja. Atte Mantere, Kemi 1906
Pohjolan tukkityöläisten lakko sen synty ja kehitys. Atte Mantere, Kemi 1907
Vastanaineitten vastukset. 3-näytöksinen huvinäytelmä. Tekijä, Lappeenranta 1916
Aiheesta muualla

Lisää luettavaa aiheesta Emil Lehén on Wikiaineistossa
Sitaatteja aiheesta Emil Lehén Wikisitaateissa
El tiempo es oro

| El tiempo es oro Paulina Rubio |
| --- | --- | --- |

Studioalbumin tiedot
 Äänitetty : 1994–1995
 Julkaistu: 25. maaliskuuta 1995
 Tyylilaji: latin pop
 Levy-yhtiö: EMI
Paulina Rubion muut julkaisut
| 24 kilates 1993 | El tiempo es oro 1995 | Planeta Paulina 1996 |
El Tiempo Es Oro on meksikolaislaulaja Paulina Rubion vuonna 1995 julkaisema levy. "Te Daría Mi Vida", "Nada de Ti", ja "Hoy Te Dejé de Amar" -sinkkujen lisäksi on myös Rubion esikoiselokuvan "Bésame En La Boca" teemalaulu.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Introducción | 1.16 |  |  |  |  |  |  |  |
| 2. | Te Daría Mi Vida | 4.12 |  |  |  |  |  |  |  |
| 3. | A Ti, Volver, Regresar | 3.46 |  |  |  |  |  |  |  |
| 4. | Hoy Te Deje De Amar | 3.55 |  |  |  |  |  |  |  |
| 5. | Nada De Ti | 3.31 |  |  |  |  |  |  |  |
| 6. | No Me Obligues | 4.18 |  |  |  |  |  |  |  |
| 7. | Si Te Marchas Con Otra | 3.55 |  |  |  |  |  |  |  |
| 8. | Amarnos No Es Pecado | 3.12 |  |  |  |  |  |  |  |
| 9. | Aun | 3.31 |  |  |  |  |  |  |  |
| 10. | Me Estoy Enamorando | 3.35 |  |  |  |  |  |  |  |
| 11. | Sola | 5.16 |  |  |  |  |  |  |  |
| 12. | En El Nombre del Amor | 3.58 |  |  |  |  |  |  |  |
| 13. | Un Día Gris | 2.52 |  |  |  |  |  |  |  |
| 14. | Bésame en la Boca | 3.54 |  |  |  |  |  |  |  |
Singlet

"Te Daría Mi Vida" (#9 MEX)
"Nada De Ti" (#3 MEX)
"Hoy Te Deje de Amar" (#12 MEX)
"Bésame en la Boca"
Arviot

Allmusic:
Eo

Eo tai EO voi tarkoittaa seuraavia:
Eo, joki Espanjassa
erityisopettaja, EO, ammatti
esperanto, ISO 639-1 -koodi eo, kieli
Evankeliset opiskelijat, EO, kristillinen järjestö
ex officio, e.o., viran puolesta
Express One International, IATA-koodi EO, lentoyhtiö
Hewa Bora Airways, IATA-koodi EO, lentoyhtiö.
kansallistie (ethnikí odós, EO), valtateiden luokka Kreikassa
Henkilöt

Eo on seuraavan henkilön nimi:
Georges Eo (s. 1948), ranskalainen jalkapalloilija ja valmentaja.
Enzo Dara

Enzo Dara (13. lokakuuta 1938 Mantova – 25. elokuuta 2017 Mantova) oli italialainen basso. Hän opiskeli Mantovassa Bruno Suttin johdolla ja teki oopperadebyyttinsä vuonna 1960 Collinen roolissa La bohèmessa. Allmusic.comin mukaan hän saavutti ihailua varsinkin Rossini-tulkinnoillaan. La Scalan -debyyttinsä hän teki vuonna 1968 Don Bartolon roolissa Sevillan parturissa, samoin Metropolitan-oopperan-debyyttinsä 1982 ja Covent Garden -debyyttinsä kolme vuotta myöhemmin.
Enzo Fernández

Enzo Fernández -nimisiä henkilöitä ovat:
Enzo Fernández (s. 1995), ranskalais-espanjalainen jalkapalloilija
Enzo Fernández (s. 2001), argentiinalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Enzo Fernández”, voi hakea sivunnimihaulla, laajalla sivunnimihaulla tai tekstihaulla.
Enäjärvi (Vihti)

| Enäjärvi |
| --- | --- |
Valtiot:   Suomi
Paikkakunta:  Vihti
Koordinaatit:  60°20′50″N, 24°22′30″E
Laskujoki:  Siuntionjoki 
Järvinumero:  22.005.1.001 
Mittaustietoja
Pinnankorkeus:  49,4  m 
Rantaviiva:  16,44  km 
Pinta-ala:  4,923 km2 
Tilavuus:  0,0159 km3 
 fiEnäjärvi 
Enäjärvi on järvi Vihdissä Uudellamaalla, Nummelan ja Ojakkalan välissä. Se kuuluu Siuntionjoen vesistöalueeseen. Järven pinta-ala on 508 hehtaaria ja keskisyvyys 3,5 metriä. Syvimmillään järvi on noin 10 metriä syvä.
Vuoteen 1973 asti Nummelan jätevedet laskettiin Enäjärveen. Vuonna 1993 alkoivat Antti Uusitalon johdolla kunnostustyöt, jotka ovat saaneet järven käyttökelpoisuusluokituksen nousemaan huonosta välttävään.
Keväällä 2013 julkaistiin Enäjärven kunnostusta tukemaan single "Enäjärven rantaan". Single tuotettiin osana MTV3:n Diili-televisiosarjaa, jossa Sedu Koskinen oli yksi kilpailijoista ja keräsi rahaa Enäjärven kunnostukseen. Levyn on tuottanut Antti Riihimäki, laulaja on Heli Koski, sanoituksen ovat tehneet Ile Vainio ja Heli Koski ja kappaleen on säveltänyt Lenni-Kalle Taipale. Ohjelmaan liittyen Stefan Lindfors loi Enäjärvi-aiheisen monumentin.
Aiheesta muualla

Enäjärvi Vesientila-sivustolla (Arkistoitu – Internet Archive)
Kaavi (Viro)

| Kaavi |
| --- | --- |
 Kaavi
 Koordinaatit: 57°59′N, 22°12′E 
Valtio:  Viro
Maakunta:  Saarenmaan maakunta
Kunta:  Saarenmaan kunta
Hallinto:  
 – Asutustyyppi:  Kylä
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kaavi (saks. Kawi) on kylä Sõrven niemimaalla Saarenmaan kunnassa Virossa. Kylä sijaitsee Itämeren rannalla noin 50 kilometriä Saarenmaan pääkaupungista, Kuressaaresta etelään. Kaavissa on ympärivuotisen asutuksen lisäksi kesäasutusta. Kylässä toimi 2000-luvun alussa myös kauppa, joka on sittemmin lopetettu. Kylässä on myös majakka ja kaksi venesatamaa.
Viieristin luonnonsuojelualue sijaitsee jonkin matkan päässä Kaavilta kohti Kuressaarta.
Aiheesta muualla

Lomanvietto Saarenmaalla
Enäjärvi (Pori)

| Enäjärvi |
| --- | --- |
 Ilmakuva Enäjärven alueelta
Kaupunki:  Pori
Suuralue:  Meri-Pori
Kaupunginosa nro:  39
Väkiluku:  649 (2013)
Postinumero(t):  28800
Enäjärvi on Porin 39. kaupunginosa. Enäjärven naapurikaupunginosat ovat Pihlava, Metsämaa ja Kyläsaari.
Enäjärvi koostuu omakotitaloista, metsästä ja kaupunginosalle nimensä antaneesta Enäjärvestä. Enäjärvellä on myös oma ala-aste, jonka alueella sijaitsee urheilukenttä. Enäjärviläiset ja metsämaalaiset käyvät samaa ala-astetta.
Aiheesta muualla

Enäjärvi Pori-tiedossa (poritieto.com)
Porin kaupunginosat
1. Linna | 2. Teljä | 3. Malminpää | 4. Karhunpää | 5. Itätulli | 6. Päärnäinen | 7. Aittaluoto | 8. Isosanta | 9. Riihiketo | 10. Tiilinummi | 11. Tiilimäki | 12. Uusikoivisto | 13. Kuninkaanhaka | 14. Herralahti | 15. Tupala | 16. Koivula | 17. Kalaholma | 18. Isojoenranta | 19. Sunniemenranta | 20. Koivistonluoto | 21. Karjaranta | 22. Käppärä | 23. Musa | 24. Tikkula | 25. Vähärauma | 26. Liinaharja | 27. Liikastenmäki | 28. Tuorsniemi | 29. Pietniemi | 30. Ulasoori | 31. Leppäkorpi | 32. Isomäki | 33. Tiiliruukki | 34. Kyläsaari | 35. Uusiniitty | 36. Pihlava | 37. Rieskala | 38. Metsämaa | 39. Enäjärvi | 40. Harmaalinna | 41. Kartano | 42. Impola | 43. Vanhakoivisto | 44. Väinölä | 45. Metallinkylä | 46. Mikkola | 47. Sampola | 48. Paratiisinmäki | 49. Luotsinmäki | 50. Murtosenmutka | 51. Ruosniemi | 52. Toejoki | 53. Pormestarinluoto | 54. Hyvelänviiki | 55. Lotskeri | 56. Hyvelä | 57. Kirjurinluoto | 58. Hanhiluoto | 59. Hevosluoto | 60. Yyteri | 61. Kaanaa | 62. Uniluoto | 63. Karhuluoto | 64. Herrainpäivät | 65. Mäntyluoto | 66. Kirrinsanta | 67. Kaanaankorpi | 68. Huvilaranta | 69. Viikinäinen | 70. Raatimiehenluoto | 71. Reposaari | 72. Parkkiluoto | 73. Tahkoluoto | 74. Isokatava | 75. Vähäkatava | 76. Tyltty | 77. Lukkarinsanta | 78. Tuulikylä | 79. Paarnoori | 80. Honkaluoto | 81. Finpyy | 82. Lahdenmaa | 83. Hakalanvainio | 84. Länsimetsä | 85. Mäntylä | 86. Palstakallio | 87. Lehtola | 88. Kotometsä | 89. Klasipruuki | 90. Perko | 91. Susikoski | 92. Salaplakkari
Enää ei oo kiire

| ”Enää ei oo kiire” Tuuli |
| --- | --- | --- |

Singlen tiedot
 Albumilta: Salaisuudet
 Julkaistu: 20. marraskuuta 2012
 Tyylilaji: teini-pop, pop
 Kesto: 03.42
 Levy-yhtiö: Warner Music Finland
Tuulin muut singlet
| ”Paljon onnea vaan” 2012 | ”Enää ei oo kiire” 2012 | ”Nuoruus on ikuinen” 2014 |
”Enää ei oo kiire” on suomalaisen Tuulin debyyttialbumin kolmas ja viimeinen single, joka julkaistiin 20. marraskuuta 2012. Kappaleen on säveltänyt Pauli Rantasalmi ja sanoittanut Pekka Eronen.
Kappaleet

Enää ei oo kiire (Singleversio) – 3.42
Emel Dereli

| Mitalit | Mitalit | Mitalit |  |
| --- | --- | --- | --- |
|  Emel Dereli vuonna 2015. |  Emel Dereli vuonna 2015. |  Emel Dereli vuonna 2015. |  |
Maa:   Turkki
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Amserdam 2016 | kuulantyöntö |  |
Emel Dereli (s. 25. helmikuuta 1996) on turkkilainen kuulantyöntäjä.
Dereli saavutti EM-pronssia Amsterdamin EM-kilpailuista vuonna 2016 tuloksella 18,22. Hän on karsiutunut loppukilpailusta olympialaisissa 2016 ja 2020, MM-kilpailuissa 2013 ja 2019, EM-kilpailuissa 2022 sekä sisäratojen MM-kilpailuissa 2012 ja sisäratojen EM-kilpailuissa 2017, 2019 ja 2021.
Alle 20-vuotiaiden EM-kultaa Dereli on saavuttanut kahdesti, vuosina 2013 ja 2015. Alle 18-vuotiaiden MM-kisoista Dereli on saavuttanut kultaa vuonna 2013. Alle 20-vuotiaiden MM-kisoissa hän on voittanut pronssia vuonna 2014 sekä sijoittunut kahdeksanneksi vuonna 2012. Alle 23-vuotiaiden EM-kilpailuissa hän oli neljäs 2017.
Euroopan joukkuemestaruuskilpailujen superliigassa Dereli oli kolmas 2013. Maansa mestaruuden hän on saavuttanut sisäradoilla viisi kertaa ja ulkoradoilla kolme kertaa.
Ennätyksekseen Dereli on työntänyt ulkoradoilla tuloksen 18,57 metriä vuonna 2016 ja sisäradoilla tuloksen 18,36 vuonna 2016. Molemmat tulokset ovat Turkin ennätyksiä.
Enzo Cucchi

Enzo Cucchi vuonna 2014.
Enzo Cucchi (s. 14. marraskuuta 1949 Morro d'Alba, Ancona, Italia) on italialainen taidemaalari. Hän on Francesco Clementen, Mimmo Paladinon, Nicola De Marian ja Sandro Chian ohella yksi merkittävimpiä italialaisen transavantgarden edustajia. Cucchin töitä on useiden taidemuseoiden kokoelmissa, esimerkiksi Museum of Modern Art -museossa New Yorkissa ja Tate Modern -museossa Lontoossa. Enzo Cucchi asuu ja työskentelee Roomassa sekä Anconassa.
Suomessa Cucchin töitä on ollut esillä vuonna 2009 Espoon modernin taiteen museossa Emmassa, suuressa piirustuksista koostuvassa näyttelyssä Sara Hildénin taidemuseossa vuonna 1995 ja gallerianäyttelyssä Helsingissä vuonna 1990.
Emelie Irewald

Emelie Irewald (s. 15. kesäkuuta 1984 Tukholma) on ruotsalainen laulaja. Vuonna 2011 hän osallistui True Talent -laulukilpailuun, joka esitettiin TV3-kanavalla. Irewald sijoittui neljänneksi kilpailussa. Vuonna 2015 hän osallistui Melodifestivalen-laulukilpailuun itse tekemällään kappaleella "Där och då med dig".
Emeka Okafor

Emeka Okafor Washington Wizardsin peliasussa.
Chukwuemeka Ndubuisi Okafor (s. 28. syyskuuta 1982) on yhdysvaltalainen koripalloilija. Charlotte Bobcats varasi hänet NBA:han vuonna 2004 koko tilaisuuden toisena pelaajana. Hän pelasi siitä pitäen Charlotte Bobcatsissa ja siirtyi vuonna 2009 New Orleans Hornetsiin, vuonna 2012 Washington Wizardsiin ja vuonna 2013 Phoenix Sunsiin.
Okafor syntyi Texasin Houstonissa nigerialaisille vanhemmille. Hän opiskeli ja pelasi Bellaire High Schoolissa sekä Connecticutin yliopistossa. Pituutta hänellä on 205 senttimetriä. Hän oli vuoden 2004 toinen NBA-varaus Dwight Howardin jälkeen.
Okafor kuului maajoukkueeseen, joka voitti pronssia vuoden 2004 olympialaisissa Ateenassa. Hän sai NBA:n vuoden ansioituneimmalle tulokkaalle myönnettävän Rookie of the Year -palkinnon vuonna 2005.
Elizabeth Perkins

| Elizabeth Perkins |
| --- | --- |
 Perkins vuonna 2008.
Henkilötiedot
Syntynyt: 18. marraskuuta 1960 (ikä 63) Queens, New York, Yhdysvallat
Ammatti:  näyttelijä
Puoliso:  Terry Kinney (1984–1988)   Julio Macat (2000–)
Näyttelijä
Merkittävät roolit:  ”Celia Hodes”   Weeds
Aiheesta muualla
Viralliset kotisivut
IMDb 
Elonet
AllMovie
Svensk Filmdatabas
Elizabeth Perkins (18. marraskuuta 1960 Queens, New York, Yhdysvallat) on yhdysvaltalainen näyttelijä. Perkinsin ensimmäinen rooli oli Demi Mooren ja Rob Lowen kanssa elokuvassa Muuten – se viimeöinen (1986). Muita tunnettuja rooleja ovat olleet mm. Tom Hanksin kanssa elokuvassa Big (1988) ja Jeff Goldblumin kanssa elokuvassa Kuin kissat ja koirat (2001). Nykyään hänet tunnetaan Celia Hodesin roolista televisiosarjassa Weeds, jossa hän on näytellyt vuodesta 2005 alkaen. Hän jätti sarjan vuonna 2010.
Perkinsin äiti Jo Williams on ammatiltaan konserttipianisti ja isä James Perkins maanviljelijä ja kirjailija.
Yksityiselämä

Perkins oli naimisissa Terry Kinneyn kanssa vuosina 1984–1986. Perkinsillä ja Kinneyllä on yksi yhteinen lapsi. Vuodesta 2000 Perkins on ollut naimisissa Julio Macatin kanssa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1986 | Muuten – se viimeöinen | About Last Night | Joan |
| 1987 | Juristi jyrää | From the Hip | Jo Ann |
| 1988 | Big – isoksi yhdessä yössä | Big | Susan Lawrence |
| 1988 | Ystäväni juhlat | Sweet Hearts Dance | Adie Nims |
| 1989 | Ruumisralli | Over Her Dead Body | June |
| 1990 | Rakkaus harhateillä | Love at Large | Stella Wynkowski |
| 1990 | Avalon | Avalon | Ann Kaye |
| 1991 | Minun, sinun | He said, she said | Lorie Bryer |
| 1991 | Katkera rohto | The Doctor | June Ellis |
| 1993 | Intiaanikesä | Indian Summer | Jennifer Morton |
| 1994 | Joulu Manhattanilla | Miracle on 34th Street | Dorey Walker |
| 1994 | The Flintstones – Kiviset ja Soraset | The Flintstones | Vilma Kivinen |
| 1995 | Kultaiset aamut, siniset illat | Moonlight and Valentino | Rebecca Trager Lott |
| 1998 | Menetyksen tuska | I'm Losing You | Aubrey Wicker |
| 1999 | Crazy in Alabama | Crazy in Alabama | Joan Blake |
| 2000 | 28 päivää | 28 Days | Lily Cummings |
| 2001 | Kuin kissat ja koirat | Cats & Dogs | Caroline Brody |
| 2002 | Kuuma nuoruus | All I Want | Blanche |
| 2003 | Nemoa etsimässä | Finding Nemo | Coral (ääni) |
| 2004 | Melindan salaisuus | Speak | Joyce Sordino |
| 2005 | Ring 2 | The Ring Two | tohtori Emma Temple |
| 2005 | Vain koiraihmisille | Must Love Dogs | Carol Nolan |
| 2005 | Ei omena kauas putoa | The Thing About My Folks | Rachel Kleinman |
| 2005 | Kids in America | Kids in America | Sondra Carmichael |
| 2011 | Hop | Hop | Bonnie O’Hare |
| 2016 | Ghostbusters | Ghostbusters | Phyllis Adler |
Aiheesta muualla

Elizabeth Perkins Internet Movie Databasessa. (englanniksi)